Държавен вестник, бр. 8, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  8
4. „Услуга в областта на/относно интели-
гентните транспортни системи“ е предоста-
вяне на приложение в областта на/относно 
интелигентните транспортни системи чрез 
добре дефинирана организационна и опе-
ративна рамка с цел да се допринесе за 
безопасността, ефикасността и удобството 
на ползвателите и/или да се улеснят или 
подпомогнат транспортните операции и 
дейностите при пътуване.
5. „Доставчик на услуга в областта на/от-
носно интелигентните транспортни системи“ 
е всеки публичен или частен доставчик на 
услуга в областта на/относно интелигентните 
транспортни системи.
6. „Ползвател на ИТС“ е всеки ползвател 
на приложения или услуги в областта на/от-
носно интелигентните транспортни системи, 
включително пътници, уязвими участници 
в движението по пътищата, ползватели и 
оператори на пътна инфраструктура, ръково-
дители на автомобилни паркове и оператори 
на служби за спешна помощ.
7. „Уязвими участници в движението по 
пътищата“ са пешеходците и водачите на 
двуколесни пътни превозни средства, както 
и лицата с увреждания или с намалена под-
вижност и ориентация.
8. „Преносимо устройство“ е преносимо 
комуникационно или информационно ус-
тройство, което може да бъде поставено в 
превозното средство с цел подпомагане уп-
равлението на превозното средство и/или на 
транспортните операции.
9. „Платформа“ е бордово или извънбор-
дово устройство, което дава възможност за 
внедряване, предоставяне, експлоатация и 
интегриране на приложения и услуги в област­
та на/относно интелигентните транспортни 
системи.
10. „Архитектура“ е концептуалният дизайн, 
който определя структурата, поведението и 
интегрирането на дадена система в заобика-
лящата я среда.
11. „Интерфейс“ е междусистемно устрой-
ство, осигуряващо средствата, чрез които 
системите могат да се свържат и да си вза-
имодействат.
12. „Съвместимост“ е общата способност 
на дадено устройство или система да работи с 
друго устройство или система без изменение.
13. „Непрекъснатост на услугите“ е спо-
собността за предоставяне без прекъсване на 
услуги по транспортните мрежи.
14. „Пътни данни“ са данни за характе-
ристиките на пътната инфраструктура, вклю-
чително неподвижни пътни знаци или техни 
компоненти за регулиране на безопасността.
15. „Данни за движението по пътищата“ са 
данни за отминал период и данни в реално 
време за характеристиките на движението 
по пътищата.
16. „Данни за пътуванията“ са основни 
данни (например разписания на обществения 
транспорт и тарифи), необходими за предоста-
вяне на информация относно мултимодални 
пътувания преди и по време на пътуването, 
за да се улеснят планирането, резервирането 
и адаптирането на пътуването.
17. „Спецификация“ е обвързваща мярка за 
установяване на разпоредби, които съдържат 
изисквания, процедури или каквито и да са 
други имащи отношение правила.
18. „Стандарт“ е техническа спецификация, 
одобрена от признат орган по стандартизацията 
за многократно или продължително прило-
жение и с който стандарт не е задължително 
да има съответствие, и е един от следните:
а) Международен стандарт: стандарт, приет 
от международна организация по стандар-
тизация и направен достояние на широката 
общественост;
б) Европейски стандарт: стандарт, приет 
от европейски орган по стандартизация и на-
правен достояние на широката общественост;
в) Национален стандарт: стандарт, приет 
от национален орган по стандартизация и на-
правен достояние на широката общественост.
19. „Анонимни данни“ са лични данни, 
приведени във форма, която не позволява те 
да бъдат свързани със съответното физическо 
лице, за което се отнасят.
20. „Мултимодални пътувания“ са пътува-
ния с използване на няколко вида транспорт 
по време на придвижването по маршрута до 
крайната дестинация.
§ 2. Наредбата въвежда изискванията на 
Директива 2010/40/ЕС на Европейския пар-
ламент и на Съвета от 7 юли 2010 г. относно 
рамката за внедряване на интелигентните 
транспортни системи в областта на автомобил-
ния транспорт и за интерфейси с останалите 
видове транспорт (ОВ, L 207, 6.8.2010 г.).
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 3. До 27 август 2014 г. и на всеки три 
години след това министърът на транспорта, 
информационните технологии и съобщенията 
информира Европейската комисия относно 
напредъка за националните дейности и про-
екти по отношение на приоритетните области, 
посочени в чл. 4.
§ 4. Наредбата се приема на основание 
чл. 90б от Закона за автомобилните превози.
§ 5. Наредбата влиза в сила от деня на 
обнародването є в „Държавен вестник“.